Izziņa par atzinumos sniegtajiem iebildumiem

|  |
| --- |
| **Grozījumi** **Ministru kabineta 2014. gada 21. janvāra noteikumos Nr. 50 “Elektroenerģijas tirdzniecības un lietošanas noteikumi”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums |  | 10.03.2020.-25.03.2020. |
| Saskaņošanas dalībnieki |  | Tieslietu ministrija, Finanšu ministrija, Vides aizsardzības un reģionālās attīstības ministrija, Zemkopības ministrija, Valsts kanceleja, Latvijas Brīvo arodbiedrību savienība, Latvijas Darba devēju konfederācija, Sabiedrisko pakalpojumu regulēšanas komisija, akciju sabiedrība “Sadales tīkls”, Latvijas Tirdzniecības un rūpniecības kamera |
| Saskaņošanas dalībnieki izskatīja šādu ministriju (citu institūciju) iebildumus  |  | Tieslietu ministrija, Sabiedrisko pakalpojumu regulēšanas komisija, Finanšu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | Valsts kanceleja, Latvijas Darba devēju konfederācija, Latvijas Tirdzniecības un rūpniecības kamera |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **MK noteikumu Nr. 50 2.15. apakšpunkts:**“2.15. neto patēriņš – no elektrotīkla saņemtās elektroenerģijas un elektrotīklā nodotās elektroenerģijas apjoma starpība viena norēķinu perioda ietvaros;” | **Sabiedrisko pakalpojumu regulēšanas komisijas 06.03.2020. iebildums:**“1. Ņemot vērā, ka Ministru kabineta 2014.gada 21.janvāra noteikumu Nr.50 “Elektroenerģijas tirdzniecības un lietošanas noteikumi” (turpmāk – Noteikumi) III nodaļa reglamentē jautājumus saistībā ar neto patēriņa noteikšanu un neto norēķiniem (Noteikumu 17. un 18.punkts), Regulatora ieskatā, būtu izvērtējama nepieciešamība grozīt Noteikumu 2.15.punktu, paredzot, ka neto patēriņa noteikšanā ņem vērā ne tikai no elektrotīkla saņemtās un elektrotīklā nodotās elektroenerģijas daudzuma starpību viena norēķinu perioda ietvaros, bet arī saņemtās un nodotās elektroenerģijas daudzuma starpību iepriekšējos norēķinu periodos.” | **Ņemts vērā**Skaidrojam, ka Ministru kabineta 2014. gada 21. janvāra noteikumu Nr. 50 “Elektroenerģijas tirdzniecības un lietošanas noteikumi” (turpmāk – MK noteikumi Nr. 50) 18. punkts nosaka, ka iepriekšējos norēķinu periodos uzkrāto saražotās elektroenerģijas apjomu ieskaita nākamajā norēķinu periodā “kā elektrotīklā nodoto elektroenerģiju”. Savukārt MK noteikumu Nr. 50 2.16. apakšpunktā ir definēts norēķinu periods un noteikts, ka tas ir kalendāra mēnesis. Līdz ar to MK noteikumos Nr. 50 ietvertās normas nav pretrunā un ir skatāmās kontekstā. | **MK noteikumu Nr. 50 2.15. apakšpunkts:**“2.15. neto patēriņš – no elektrotīkla saņemtās elektroenerģijas un elektrotīklā nodotās elektroenerģijas apjoma starpība viena norēķinu perioda ietvaros;” |
|  | Noteikumu projekts | **Tieslietu ministrijas 16.03.2020. iebildums:**“1. No projekta sākotnējās ietekmes novērtējuma ziņojuma (turpmāk – anotācija) izriet, ka projekta viens no izstrādes pamatojumiem ir Elektroenerģijas tirgus likuma 5.1 panta piektā daļa. Norādē uz projekta izdošanas tiesisko pamatu norādīts, ka tas izdots arī saskaņā ar Elektroenerģijas tirgus likuma 5.1 panta piekto daļu, taču Ministru kabineta 2014. gada 21. janvāra noteikumu Nr. 50 "Elektroenerģijas tirdzniecības un lietošanas noteikumi" (turpmāk – noteikumi) norādē uz izdošanas tiesisko pamatu Elektroenerģijas tirgus likuma 5.1 panta piektā daļa norādīta nav. Līdz ar to norādes uz izdošanas tiesisko pamatu papildināšanai ir jābūt vienam no noteikumu grozījumiem. Ņemot vērā minēto, lūdzam papildināt projektu.” | **Ņemts vērā** | **Noteikumu projekta 1. punkts:**“1. Izteikt norādi, uz kāda likuma pamata noteikumi izdoti, šādā redakcijā:“Izdoti saskaņā ar [Elektroenerģijas tirgus likuma](https://likumi.lv/ta/id/108834-elektroenergijas-tirgus-likums) 5.1 panta piekto daļu, [30.1 panta](https://likumi.lv/ta/id/108834-elektroenergijas-tirgus-likums#p30.1) ceturto daļu, [32. panta](https://likumi.lv/ta/id/108834-elektroenergijas-tirgus-likums#p32) trešo un piekto daļu, [34. panta](https://likumi.lv/ta/id/108834-elektroenergijas-tirgus-likums#p34) trešo daļu, [35. panta](https://likumi.lv/ta/id/108834-elektroenergijas-tirgus-likums#p35) otro daļu un likuma “[Par sabiedrisko pakalpojumu regulatoriem](https://likumi.lv/ta/id/12483-par-sabiedrisko-pakalpojumu-regulatoriem)” [22. panta](https://likumi.lv/ta/id/12483-par-sabiedrisko-pakalpojumu-regulatoriem#p22) piekto daļu”.” |
| 1. 2.
 | **Noteikumu projekta 1.2. apakšpunkts:**“1.2. papildināt 1. punktu ar 1.8. apakšpunktu šādā redakcijā:“1.8. kārtību, kādā elektroenerģijas tirgus datu apmaiņas un uzturēšanas platformā tiek iesniegti, uzturēti un glabāti elektroenerģijas tirgus dati, paredzot datu platformas turētāja, elektroenerģijas tirgus dalībnieku un sistēmas operatora tiesības, pienākumus un atbildību.”;” | **Tieslietu ministrijas 16.03.2020. iebildums:**“2. Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Ņemot vērā minēto, lūdzam precizēt projekta 1.2. apakšpunktu atbilstoši Elektroenerģijas tirgus likuma 5.1 panta piektajā daļā noteiktajam.” | **Ņemts vērā** | **Noteikumu projekta 3. punkts:**“3. Papildināt 1. punktu ar 1.8. apakšpunktu šādā redakcijā:“1.8. noteikumus par datu platformā iesniedzamo un uzturamo elektroenerģijas tirgus datu apjomu un struktūru, datu uzglabāšanas ilgumu, datu platformas turētāja, elektroenerģijas tirgus dalībnieku un sistēmas operatora tiesībām, pienākumiem un atbildību.”” |
| 1. 2.
 | **Noteikumu projekta 1.2. apakšpunkts:**“1.2. izteikt 2.17. apakšpunktu šādā redakcijā:“2.17. obligātā iepirkuma komponentes:2.17.1. obligātā iepirkuma komponentes mainīgā daļa – Sabiedrisko pakalpojumu regulēšanas komisijas (turpmāk – regulators) noteiktā kārtībā aprēķināta un apstiprināta maksa *euro* par kilovatstundu, kas kompensē publiskā tirgotāja papildu izdevumus par obligātā iepirkuma ietvaros iepirkto elektroenerģiju, kas saražota koģenerācijas stacijās, kuru uzstādītā elektriskā jauda nepārsniedz četrus megavatus, vai izmantojot atjaunojamos energoresursus, salīdzinot ar tāda paša apjoma elektroenerģijas iepirkumu elektroenerģijas tirgū;2.17.2. obligātā iepirkuma jaudas komponente – regulatora noteiktā kārtībā aprēķināts un apstiprinātas maksājums, ko aprēķina atbilstoši sprieguma un patēriņa līmeņa grupām un kas kompensē publiskajam tirgotājam izdevumus par veiktajiem maksājumiem koģenerācijas stacijām par uzstādīto elektrisko jaudu;”;” | **Sabiedrisko pakalpojumu regulēšanas komisijas 06.03.2020. iebildums:**“2. Vēršam uzmanību, ka Elektroenerģijas tirgus likums (turpmāk – Likums) un Regulatora lēmumi neparedz terminu “obligātā iepirkuma komponentes mainīgā daļa”. Vienlaikus jānorāda, ka atbilstoši Likuma 1.panta otrās daļas 21.punktam obligātais iepirkums ir šajā likumā un citos normatīvajos aktos noteikts pienākums iepirkt elektroenerģiju. Tātad termins “obligātā iepirkuma komponente” būtu attiecināms tikai uz Regulatora apstiprinātajām obligātā iepirkuma komponentēm, kas kompensē publiskajam tirgotājam radītās papildu izmaksas, iepērkot elektroenerģiju obligātā iepirkuma ietvaros no ražotājiem, kuri elektroenerģiju ražo koģenerācijas stacijās un izmantojot atjaunojamos energoresursus. Savukārt uz jaudas komponentēm, kas kompensē publiskajam tirgotājam radītās izmaksas, ko veido maksājumi par koģenerācijas stacijā uzstādīto elektrisko jaudu, minētais termins nebūtu attiecināms, jo šī komponente nav saistīta ar pienākumu iepirkt elektroenerģiju. Tomēr, ievērojot, ka termins “obligātā iepirkuma komponentes” Noteikumos lietots vairāk kā 30 reizes un Noteikumu izpratnē tas ietver arī jaudas komponenti, lai nebūtu jāgroza visas Noteikumu normas, kurās šis termins lietots, Noteikumu 2.17.punkts būtu jāgroza un Noteikumi būtu jāpapildina ar jaunu normu, kas definē jaudas komponenti, izsakot normas šādā redakcijā:*“2.17.obligātā iepirkuma komponentes:**2.17.1. obligātā iepirkuma elektroenerģijas komponentes – Sabiedrisko pakalpojumu regulēšanas komisijas (turpmāk – regulators) apstiprināta maksa, kas kompensē publiskā tirgotāja papildu izdevumus par obligātā iepirkuma ietvaros iepirkto elektroenerģiju, kas saražota efektīvā koģenerācijas elektrostacijā vai izmantojot atjaunojamos energoresursus;**2.17.2. obligātā iepirkuma jaudas komponente – regulatora apstiprināta maksa, kas kompensē publiskajam tirgotājam radītās izmaksas, ko veido maksājumi par koģenerācijas stacijā uzstādīto elektrisko jaudu.”*Regulatora ieskatā, šādā gadījumā termins “obligātā iepirkuma komponentes” Noteikumos būtu jālieto, ja attiecīgās normas regulējums attiecas uz enerģijas un jaudas komponentēm vienlaikus, kā tas ir spēkā esošajā Noteikumu redakcijā. Savukārt, ja attiecīgā Noteikumu norma attiecas tikai uz kādu no komponentēm, tajā būtu jālieto attiecīgi “obligātā iepirkuma elektroenerģijas komponentes” vai “obligātā iepirkuma jaudas komponente”.”**Tieslietu ministrijas 04.03.2020. iebildums:**“1. Ministru kabineta 2014. gada 21. janvāra noteikumu Nr. 50 "Elektroenerģijas tirdzniecības un lietošanas noteikumi" (turpmāk – noteikumi) 2.17. apakšpunkts noteic, kas ir obligātā iepirkuma komponente. Projekta 1.2. apakšpunkts paredz izteikt jaunā redakcijā noteikumu 2.17. apakšpunktu, nosakot, ka obligātā iepirkuma komponentes ir obligātā iepirkuma komponentes mainīgā daļa un obligātā iepirkuma jaudas komponente. No projekta 1.2. apakšpunktā ietvertā noteikumu 2.17.1. apakšpunkta skaidrojuma secināms, ka tajā minētā obligātā iepirkuma komponentes mainīgā daļa atbilst noteikumu 2.17. apakšpunktā minētajai obligātā iepirkuma komponentei. Projekta sākotnējās ietekmes novērtējuma ziņojumā (turpmāk – anotācija) norādīts, ka projekta 1.2. apakšpunktā ietvertais regulējums tehniski precizē obligātā iepirkuma komponentes definīciju. Vēršam uzmanību, ka no noteikumu 2.17. apakšpunktā ietvertā skaidrojuma nekādi nav izsecināms, ka obligātā iepirkuma komponente ir arī obligātā iepirkuma jaudas komponente, līdz ar to projekta 1.2. apakšpunktā ietvertais noteikumu 2.17. apakšpunkta grozījums nav tehnisks precizējums. Ņemot vērā minēto, lūdzam skaidrot anotācijā, no kāda normatīvā akta izriet obligātā iepirkuma jaudas komponente, kā arī skaidrot šādas komponentes noteikšanas ietekmi.”**Tieslietu ministrijas 16.03.2020. iebildums:**“3. Lūdzam skaidrot, kurš noteikumu izdošanas tiesiskais pamats paredz, ka noteikumos ietverams regulējums par obligātā iepirkuma jaudas komponenti (projekta 1.5., 1.6. un 1.11. apakšpunkts). Vēršam uzmanību, ka Elektroenerģijas tirgus likuma 30.1 panta trešā daļa atsaucas uz elektroenerģijas obligātā iepirkuma izmaksām par elektroenerģijas patēriņu, nevis uzstādīto jaudu.” | **Ņemts vērā**Noteikumu projekta 7. un 8. punkts precizēts, ņemot vērā SPRK piedāvāto redakciju, vienlaikus papildinot to ar definīciju obligātā iepirkuma elektroenerģijas komponentei.**Ņemts vērā**Noteikumu projekts ir precizēts (7. un 8 punkts) un anotācijas I. sadaļas 2. punkts ir papildināts.**Ņemts vērā**Skaidrojam, ka pašlaik spēkā esošā MK noteikumu Nr. 50 17. punkta redakcija paredz, ka mājsaimniecības lietotāja pienākums ir saskaņā ar tirgotāja izrakstīto rēķinu norēķināties par elektroenerģiju neto patēriņa apmērā un sistēmas pakalpojumiem, *kā arī obligātā iepirkuma komponentēm* par visu elektroenerģijas apjomu, kas norēķinu periodā ir saņemts no elektrotīkla. Savukārt noteikumu projekta 13. punktā ietvertā MK noteikumu Nr. 50 17. punkta redakcija paredz, ka mājsaimniecības lietotājam attiecībā uz *obligātā iepirkuma komponentēm* būs pienākums norēķināties par obligātā iepirkuma elektroenerģijas komponenti atbilstoši neto patēriņa apjomam, kā arī obligātā iepirkuma jaudas komponenti (saskaņā ar Elektroenerģijas tirgus likuma 28.1 ceturto daļu izmaksas, ko veido maksājumi par uzstādīto elektrisko jaudu, sedz visi Latvijas elektroenerģijas galalietotāji, no kā izriet noteikumu projekta 13. punktā ietvertajā MK noteikumu Nr. 50 17. punktā paredzētais nosacījums, ka mājsaimniecības lietotāja pienākums ir norēķināties obligātā iepirkuma jaudas komponenti), proti, *grozījumu mērķis ir atbrīvot neto sistēmas lietotājus no maksājumiem par obligātā iepirkuma komponentes mainīgo daļu attiecībā uz to elektroenerģijas daļu, ko neto sistēmas lietotājs saņem no tīkla tādā apjomā, kādā nodevis tīklā.*Šāds regulējums izriet no Elektroenerģijas tirgus likuma 30.1 panta trešās daļas redakcijas, kas būs spēkā, sākot ar 01.04.2020. Ņemot vērā augstāk minēto, tiek attiecīgi precizēti MK noteikumi Nr. 50, šo noteikumu ietvaros definējot, ka obligātā iepirkuma komponentes ietver elektroenerģijas komponenti un jaudas komponenti, tādējādi nodrošinot, ka ir saprotams, ko ietver katra komponente, par kuru mājsaimniecības lietotājam jāmaksā noteiktā apmērā atbilstoši MK noteikumu MK noteikumu Nr. 50 17. punktam.Papildus skaidrojam, ka Elektroenerģijas tirgus likuma 30.1 trešā daļa un MK noteikumu Nr.50 17.punkts ir konstruēti pretēji – likuma norma nosaka, kam piemēro neto sistēmu (tātad daļēji atbrīvo no norēķiniem), bet MK noteikumu Nr.50 17.punkts nosaka, par ko mājsaimniecības lietotājam ir jānorēķinās. Tādējādi rodas nepieciešamība MK noteikumos formulēt un izmantot abas obligātā iepirkuma komponentes. | **Noteikumu projekta 7. un 8. punkts:**“7. Izteikt 2.17. apakšpunktu šādā redakcijā:“2.17. obligātā iepirkuma komponentes – Sabiedrisko pakalpojumu regulēšanas komisijas (turpmāk – regulators) apstiprināta maksa, kas kompensē publiskā tirgotāja papildu izdevumus par obligātā iepirkuma ietvaros iepirkto elektroenerģiju vai koģenerācijas stacijā uzstādīto elektrisko jaudu;”. 8. Papildināt noteikumus ar 2.17.1 un 2.17.2 apakšpunktu šādā redakcijā:“2.17.1 obligātā iepirkuma jaudas komponente – regulatora apstiprināta maksa, kas kompensē publiskajam tirgotājam radītās izmaksas, ko veido maksājumi par garantēto maksu par koģenerācijas stacijā uzstādīto elektrisko jaudu;2.17.2 obligātā iepirkuma elektroenerģijas komponente – regulatora apstiprināta maksa, kas kompensē publiskajam tirgotājam radītās izmaksas par obligātā iepirkuma ietvaros iepirkto elektroenerģiju;”.”Anotācijas I. sadaļas 2. punkts ir papildināts. |
| 1. 3.
 | **Noteikumu projekta 1.3. apakšpunkts:**“1.3. svītrot 13. punktu;”**MK noteikumu Nr. 50 14. punkts:**“14. Sadales sistēmas operators izstrādā un savā tīmekļa vietnē publicē vienotus nosacījumus elektroenerģijas neto norēķinu sistēmas piemērošanai.” | **Sabiedrisko pakalpojumu regulēšanas komisijas 06.03.2020. iebildums:**“3. Saskaņā ar Likuma 30.1 panta ceturto daļu, kas stāsies spēkā 2020.gada 1.aprīlī, kārtību, kādā piemērojama neto norēķinu sistēma, nosaka Ministru kabinets. Ievērojot minēto, Noteikumu 14.punktu būtu pamats svītrot, jo šajā normā likumdevēja noteiktais pilnvarojums noteikt kārtību, kādā piemērojama neto norēķinu sistēma, būtībā tiek pārdeleģēts privātpersonai (privāto tiesību juridiskajai personai - sadales sistēmas operatoram), kas ir pretrunā ar Satversmes tiesas spriedumos izteiktajām atziņām (*Satversmes tiesas 2014.gada 12.decembra sprieduma lietā Nr.2013-21-03 11.2.punkts, Satversmes tiesas 2018.gada 18.oktobra sprieduma lietā Nr.2017-33-03 13.punkts*). Saistībā ar minēto izvērtējama nepieciešamība papildināt Noteikumus ar normām, kas noteic kārtību, kādā piemērojama neto norēķinu sistēma, t.i., ar regulējumu, kuru ar Noteikumu 14.punktu pašlaik pārdeleģēts noteikt sadales sistēmas operatoram.”**Tieslietu ministrijas 04.03.2020. iebildums:**“2. Projekta 1.3. apakšpunkts paredz svītrot noteikumu 13. punktu, jo Elektroenerģijas tirgus likuma 30.1 panta (šeit un turpmāk redakcijā, kas stāsies spēkā 2020. gada 1. aprīlī) ceturtā daļa vairs nepilnvaros Ministru kabinetu noteikt kārtību, kādā mājsaimniecības lietotājs vienojas ar sadales sistēmas operatoru par elektroenerģijas neto norēķinu sistēmas piemērošanu. Vienlaikus Elektroenerģijas tirgus likuma 30.1 panta ceturtā daļa turpinās pilnvarot Ministru kabinetu noteikt kārtību, kādā piemērojama elektroenerģijas neto norēķinu sistēma. Svītrojot noteikumu 13. punktu, noteikumi vairs nenoteiks kārtību, kādā ir piemērojama elektroenerģijas neto norēķinu sistēma. Proti, Elektroenerģijas tirgus likuma 30.1 panta otrā daļa noteic nosacījumus, kādi jāievēro, lai varētu izmantot elektroenerģijas neto norēķinu sistēmu. Ne no projektā paredzētā regulējuma, ne no noteikumos ietvertā regulējuma neizriet, kas pārbaudīs, vai objekts, kurā mājsaimniecības lietotājs ražo elektroenerģiju patērēšanai paša vajadzībām, atbilst likumā paredzētajiem nosacījumiem. Anotācijas I sadaļas 2. punktā ir norādīts, ka mājsaimniecības lietotāja objektos, kuros izpildās elektroenerģijas neto norēķinu sistēmas piemērošanas nosacījumi, elektroenerģijas neto norēķinu sistēma tiek piemērota pēc noklusējuma, sākot ar nākamo dienu pēc sadales sistēmas operatora atļaujas saņemšanas. Projektā un noteikumos nav paredzēts, ka sadales sistēmas operators sniedz atļauju, savukārt projekta 1.5. apakšpunktā ietvertais noteikumu 16. punkts nenoteic, ka šī pārbaude tiek veikta nolūkā izlemt, vai dodama atļauja piemērot elektroenerģijas neto norēķinu sistēmu.Vienlaikus vēršam uzmanību, ka ir apšaubāma noteikumu 14. punkta atbilstība Elektroenerģijas tirgus likuma 30.1 panta ceturtajā daļā Ministru kabinetam dotajam pilnvarojumam, jo nosacījumus elektroenerģijas neto norēķinu sistēmas izmantošanai jau nosaka Elektroenerģijas tirgus likuma 30.1 panta otrā daļa. Savukārt saskaņā ar Elektroenerģijas tirgus likuma 30.1 panta ceturtajā daļā Ministru kabinetam doto pilnvarojumu noteikt kārtību, kādā piemērojama elektroenerģijas neto norēķinu sistēma, nav dots pilnvarojums sadales sistēmas operatoram noteikt savus vienotus nosacījumus elektroenerģijas neto norēķinu sistēmas piemērošanai.Ņemot vērā minēto, lūdzam papildināt projektu ar kārtību, kādā piemērojama elektroenerģijas neto norēķinu sistēma, un precizēt noteikumu 14. punktu, kā arī attiecīgi precizēt anotāciju.”**Tieslietu ministrijas 16.03.2020. iebildums:**“4. Projekta 1.7. apakšpunkts paredz svītrot noteikumu 13. punktu, jo Elektroenerģijas tirgus likuma 30.1 panta ceturtā daļa vairs nepilnvaros Ministru kabinetu noteikt kārtību, kādā mājsaimniecības lietotājs vienojas ar sadales sistēmas operatoru par elektroenerģijas neto norēķinu sistēmas piemērošanu. Vienlaikus Elektroenerģijas tirgus likuma 30.1 panta ceturtā daļa turpinās pilnvarot Ministru kabinetu noteikt kārtību, kādā piemērojama elektroenerģijas neto norēķinu sistēma. Atkārtoti norādām, ka svītrojot noteikumu 13. punktu, noteikumi vairs nenoteiks kārtību, kādā ir piemērojama elektroenerģijas neto norēķinu sistēma, proti, tā vairs netiks piemērota ar vienošanās noslēgšanas brīdi. Elektroenerģijas tirgus likuma 30.1 panta otrā daļa noteic nosacījumus, kādi jāievēro, lai varētu izmantot elektroenerģijas neto norēķinu sistēmu. Ne no projektā paredzētā regulējuma, ne no noteikumos ietvertā regulējuma neizriet, kas pārbaudīs, vai objekts, kurā mājsaimniecības lietotājs ražo elektroenerģiju patērēšanai paša vajadzībām, atbilst likumā paredzētajiem nosacījumiem. Anotācijas I sadaļas 2. punktā ir norādīts, ka mājsaimniecības lietotāja objektos, kuros izpildās elektroenerģijas neto norēķinu sistēmas piemērošanas nosacījumi, elektroenerģijas neto norēķinu sistēma tiek piemērota pēc noklusējuma, sākot ar nākamo dienu pēc sadales sistēmas operatora atļaujas saņemšanas. Projektā un noteikumos nav paredzēts, ka sadales sistēmas operators sniedz atļauju, savukārt projekta 1.10. apakšpunktā ietvertais noteikumu 16. punkts nenoteic, ka šī pārbaude tiek veikta nolūkā izlemt, vai dodama atļauja piemērot elektroenerģijas neto norēķinu sistēmu.Atkārtoti vēršam uzmanību, ka ir apšaubāma noteikumu 14. punkta un projekta 1.8. apakšpunktā ietvertā noteikumu 14. punkta atbilstība Elektroenerģijas tirgus likuma 30.1 panta ceturtajā daļā Ministru kabinetam dotajam pilnvarojumam, jo nosacījumus elektroenerģijas neto norēķinu sistēmas izmantošanai jau nosaka Elektroenerģijas tirgus likuma 30.1 panta otrā daļa. Savukārt saskaņā ar Elektroenerģijas tirgus likuma 30.1 panta ceturtajā daļā Ministru kabinetam doto pilnvarojumu noteikt kārtību, kādā piemērojama elektroenerģijas neto norēķinu sistēma, nav dots pilnvarojums sadales sistēmas operatoram noteikt savus nosacījumus vai publicēt tos savā tīmekļvietnē. Ja sadales sistēmas operators nenoteiks nosacījumus, bet savā tīmekļvietnē publicēs Elektroenerģijas tirgus likuma 30.1 panta otrajā daļa noteiktos nosacījumus, tam nav nepieciešams būt noteiktam noteikumos.Ņemot vērā minēto, atkārtoti lūdzam papildināt projektu ar kārtību, kādā piemērojama elektroenerģijas neto norēķinu sistēma, un precizēt noteikumu 14. punktu un projekta 1.8. apakšpunktu, kā arī attiecīgi precizēt anotāciju.”**Sabiedrisko pakalpojumu regulēšanas komisijas 16.03.2020. iebildums:**“1. Regulators uztur 2020.gada 6.martā Ekonomikas ministrijai izteikto iebildumu par Projekta 14.punkta redakciju. Regulatora ieskatā Ekonomikas ministrijas veiktais redakcionālais precizējums, svītrojot Projekta 14.punktā vārdu “vienotus”, nerisina pārdeleģējuma problēmu, uz kuru Regulators norādījis iepriekš. Atsaucoties uz iepriekš minēto, Regulators atkārtoti uztur iebildumu par Projekta 14.punkta esošās redakcijas tālāku virzīšanu. Atkārtoti norādām, ka saskaņā ar Elektroenerģijas tirgus likuma (turpmāk – Likums) 30.1 panta ceturto daļu, kas stāsies spēkā 2020.gada 1.aprīlī, kārtību, kādā piemērojama neto norēķinu sistēma, nosaka Ministru kabinets. Ievērojot minēto, Ministru kabineta 2014.gada 21.janvāra noteikumu Nr.50 “Elektroenerģijas tirdzniecības un lietošanas noteikumi” (turpmāk – Noteikumi) 14.punktu būtu pamats svītrot, jo šajā normā likumdevēja noteiktais pilnvarojums noteikt kārtību, kādā piemērojama neto norēķinu sistēma, būtībā tiek pārdeleģēts privātpersonai (privāto tiesību juridiskajai personai - sadales sistēmas operatoram), kas ir pretrunā ar Satversmes tiesas spriedumos izteiktajām atziņām (*Satversmes tiesas 2014.gada 12.decembra sprieduma lietā Nr.2013-21-03 11.2.punkts, Satversmes tiesas 2018.gada 18.oktobra sprieduma lietā Nr.2017-33-03 13.punkts*). Saistībā ar minēto izvērtējama nepieciešamība papildināt Noteikumus ar normām, kas noteic kārtību, kādā piemērojama neto norēķinu sistēma, t.i., ar regulējumu, kuru ar Noteikumu 14.punktu pašlaik pārdeleģēts noteikt sadales sistēmas operatoram.” | **Ņemts vērā**MK noteikumu Nr. 50 14. punkts svītrots. Kārtība, kādā piemērojama neto norēķinu sistēma, noteikta MK noteikumu Nr. 50 III. nodaļā “Elektroenerģijas neto norēķinu sistēma”, t.sk. 13. punktā.**Ņemts vērā**MK noteikumu Nr. 50 13. punkts ir precizēts, paredzot tajā kārtību, kādā piemērojama neto norēķinu sistēma, savukārt 14. punkts ir svītrots. Anotācijas I. sadaļas 2. punkts ir precizēts.**Ņemts vērā**MK noteikumu Nr. 50 13. punkts ir precizēts, paredzot tajā kārtību, kādā piemērojama neto norēķinu sistēma, savukārt 14. punkts ir svītrots. Anotācijas I. sadaļas 2. punkts ir precizēts.**Ņemts vērā**MK noteikumu Nr. 50 14. punkts ir svītrots. | **Noteikumu projekta 9. un 10. punkts:**9. Izteikt 13. punktu šādā redakcijā:“13. Mājsaimniecības lietotāja objektā, kurā izpildās elektroenerģijas neto norēķinu sistēmas piemērošanas nosacījumi, elektroenerģijas neto norēķinu sistēmu piemēro pēc noklusējuma, sākot ar nākamo dienu no brīža, kad sadales sistēmas operators izdevis atļauju mikroģeneratora pieslēgšanai paralēlam darbam ar sadales sistēmu attiecīgajā objektā.”10. Svītrot 14. punktu.” Anotācijas I. sadaļas 2. punkts ir precizēts. |
| 1. 2.
 | **Noteikumu projekta 1.8. apakšpunkts:**“1.8. izteikt 17. punktu šādā redakcijā:“17. Mājsaimniecības lietotāja pienākums ir saskaņā ar tirgotāja izrakstīto rēķinu norēķināties par sistēmas pakalpojumiem un obligātā iepirkuma jaudas komponenti atbilstoši sistēmas pieslēguma tehniskajiem parametriem un no elektrotīkla piegādātajam elektroenerģijas apjomam, kā arī elektroenerģiju neto patēriņa apmērā un tam piemērojamo obligātās iepirkuma komponentes mainīgo daļu.”;” | **Sabiedrisko pakalpojumu regulēšanas komisijas 06.03.2020. iebildums:**“5. Regulatora ieskatā, Noteikumu 17.punkts regulē norēķinu jautājumus tikai vienam norēķinu periodam. Turklāt, lai gan maksājumi par obligātā iepirkuma elektroenerģijas komponenti vispārējā gadījumā ir atkarīgi no objektā izlietotās elektroenerģijas daudzuma, nebūtu pareizi teikt, ka obligātā iepirkuma elektroenerģijas komponenti piemēro neto patēriņa apmērā. Ievērojot šā atzinuma 4.punktā minēto, šāds regulējums nav pietiekams, jo norēķini konkrētā norēķinu periodā atkarīgi arī no neto patēriņa iepriekšējos periodos Likuma 30.1 panta pirmā daļā noteiktajā laikā (1.aprīlis - nākamā gada 31.marts). Līdz ar to Noteikumu 17.punktu būtu pamats izteikt šādā redakcijā:*“17. Mājsaimniecības lietotāja, kurš izmanto elektroenerģijas neto norēķinu sistēmu, pienākums ir saskaņā ar tirgotāja izrakstīto rēķinu norēķināties par elektroenerģiju neto patēriņa apmērā,**sistēmas pakalpojumiem, obligātā iepirkuma jaudas komponenti, kā arī obligātā iepirkuma elektroenerģijas komponenti proporcionāli neto patēriņam.”*Tomēr jāņem vērā, ka norēķinu jautājumi atkarīgi no regulējuma, kas būs noteiks 18.punktā un citās normās, kurās būs noteikts regulējums par to kā aprēķina neto patēriņu atkarībā no elektroenerģijas daudzuma, kas nodots sadales sistēmā dažādos norēķinu periodos. Līdz ar to izvērtējama papildu regulējuma nepieciešamība attiecībā uz norēķiniem neto sistēmas ietvaros.”**Tieslietu ministrijas 04.03.2020. iebildums:**“3.Lūdzam izvērtēt projekta 1.8. apakšpunktā ietverto noteikumu 17. punktu kontekstā ar Elektroenerģijas tirgus likuma 30.1 panta trešajā daļā noteikto un noteikumu 34. punktā noteikto un nepieciešamības gadījumā precizēt projektu.” | **Ņemts vērā****Ņemts vērā**Noteikumu projekta 13. punktā ietvertais MK noteikumu Nr. 50 17. punkts ir izstrādāts saskaņā ar Elektroenerģijas tirgus likuma 30.1 panta trešo daļu un tas ir viens no elektroenerģijas neto norēķinu sistēmas darbības elementiem. Savukārt MK noteikumu Nr. 50 34. punkts nosaka vispārējo kārtību mājsaimniecība lietotāju norēķiniem par elektroenerģijas piegādi. | **Noteikumu projekta 13. punkts:**“13. Izteikt 17. punktu šādā redakcijā:“17. Mājsaimniecības lietotāja pienākums ir saskaņā ar tirgotāja izrakstīto rēķinu norēķināties par elektroenerģiju un obligātā iepirkuma elektroenerģijas komponenti atbilstoši neto patēriņa apjomam, kā arī sistēmas pakalpojumiem un obligātā iepirkuma jaudas komponenti atbilstoši sistēmas pieslēguma tehniskajiem parametriem un no elektrotīkla piegādātajam elektroenerģijas apjomam.”” |
| 1. 2.
 | **Noteikumu projekta 1.9. apakšpunkts:**“1.9. izteikt 18. punktu šādā redakcijā:“18. Ja mājsaimniecības lietotāja objekta pieslēguma ietvaros elektroenerģijas neto patēriņš norēķinu periodā ir negatīvs, sadales sistēmas operators neto patēriņa apjomu ieskaita nākamajā norēķinu periodā kā elektrotīklā nodoto elektroenerģiju, bet norēķinu periodā mājsaimniecības lietotāja objekta neto patēriņš ir nulle.”;” | **Sabiedrisko pakalpojumu regulēšanas komisijas 06.03.2020. iebildums:**“4. Atbilstoši Likuma 30.1 panta pirmajai daļai, ja saskaņā ar saražotā un patērētā elektroenerģijas apjoma aprēķinu mājsaimniecības lietotāja objekta pieslēguma ietvaros sadales sistēmas operatora tīklā ir nodots vairāk elektroenerģijas nekā patērēts, attiecīgo elektroenerģijas apjomu ieskaita nākamajā elektroenerģijas norēķinu periodā (…). Ievērojot minēto, lai novērstu, ka vienā normā viens un tas pats neto patēriņš atrunāts atšķirīgi (“negatīvs” un “nulle”), Noteikumu 18.punktu būtu pamats izteikt šādā redakcijā:*“18. Ja mājsaimniecības lietotāja objekta pieslēguma ietvaros* *norēķinu periodā sadales sistēmas operatora tīklā ir* *nodots vairāk* *elektroenerģijas nekā saņemts no sadales sistēmas, norēķinu periodā mājsaimniecības lietotāja objekta* *neto patēriņš ir nulle, bet elektroenerģijas daudzuma starpību sistēmas operators ieskaita nākamajā norēķinu periodā kā elektrotīklā nodoto elektroenerģiju.”*Tomēr arī šādā gadījumā minētā norma nosaka neto patēriņa noteikšanas kārtību tikai vienam gadījumam – ja sadales sistēmā nodots vairāk elektroenerģijas nekā saņemts no sadales sistēmas. Saistībā ar minēto jānorāda, ka, nosakot neto patēriņu, jāņem vērā arī neto patēriņa apjoms citos norēķinu periodos, piemēram, ja iepriekšējos norēķinu periodos sadales sistēmā nodots vairāk elektroenerģijas nekā saņemts (izveidojies uzkrājums), bet kārtējā norēķinu periodā no sadales sistēmas saņemts mazāk elektroenerģijas nekā nodots. Regulatora ieskatā šāds regulējums nepieciešams, lai turpmākajās normās precīzāk regulētu norēķinu jautājumus.”**Sabiedrisko pakalpojumu regulēšanas komisijas 16.03.2020. iebildums:**“2. Regulators norāda, ka Ekonomikas ministrijas Projekta 18.punkta piedāvātā redakcija, kas ietver vārdu “negatīvs” pieļauj interpretācijas iespējas, tāpēc Regulators piedāvā izteikt Noteikumu 18.punktu šādā redakcijā:“*18.**Ja mājsaimniecības lietotāja objekta pieslēguma ietvaros norēķinu periodā sadales sistēmas operatora tīklā ir nodots vairāk elektroenerģijas nekā saņemts no sadales sistēmas, norēķinu periodā mājsaimniecības lietotāja objekta neto patēriņš ir nulle, bet elektroenerģijas daudzuma starpību starp tīklā nodoto un no tīkla saņemto elektroenerģiju sistēmas operators ieskaita nākamajā norēķinu periodā kā elektrotīklā nodoto elektroenerģiju.*”” | **Ņemts vērā**SPRK piedāvātā redakcija pieļauj interpretāciju, t.sk. nav konkrēti noteikts kādu elektroenerģijas daudzuma starpību ieskaita nākamajā norēķinu periodā. Noteikumu projekta MK noteikumu Nr. 50 punkta 18. punktā ietvertā norma izteikta precīzākā redakcijā.**Nav ņemts vērā****(Saskaņots elektroniski)**MK noteikumu Nr. 50 2.15. apakšpunkts definē neto patēriņa terminu, un saskaņā ar terminu skaidrojumu, gadījumā, ja no elektrotīkla saņemtās elektroenerģijas apjoms ir mazāks par elektrotīklā nodotās elektroenerģijas apjomu, aprēķinātais neto patēriņš ir negatīvs. MK noteikumu Nr. 50 18. punkta redakcijā tiek izmantots 2.15. apakšpunktā definētais termins. Līdz šim arī spēkā esošā MK noteikumu Nr. 50 18. punkta redakcija nav raisījusi neskaidrības tā piemērošanas laikā. SPRK piedāvātā redakcija pēc būtības nemaina punkta jēgu un būtību. MK noteikumu Nr. 50 18. punkta esošā redakcija paskaidro, ka aritmētiski aprēķinātais neto patēriņa apjoms var būt negatīvs, bet tādā gadījumā tas norēķinu periodā tiek noteikts kā nulle, bet elektroenerģija neto patēriņa apjoms tiek ieskaitīts nākamajā norēķinu periodā kā elektrotīkla nodotā elektroenerģija. SPRK radīs neskaidrības par to, kas tad ir neto patēriņš, proti, vai tā ir elektroenerģijas skaitītāja divu uzskaitītu elektroenerģijas apjomu starpība vai tomēr nulle. | **Noteikumu projekta 14. punkts:**“14. Izteikt 18. punktu šādā redakcijā:“18. Ja mājsaimniecības lietotāja objekta pieslēguma ietvaros aprēķinātais elektroenerģijas neto patēriņš norēķinu periodā ir negatīvs, sadales sistēmas operators aprēķināto neto patēriņa apjomu ieskaita nākamajā norēķinu periodā kā elektrotīklā nodoto elektroenerģiju, bet norēķinu periodā mājsaimniecības lietotāja objekta neto patēriņš tiek noteikts nulle.”” |
| 1. 2.
 | **Noteikumu projekta 1.6. apakšpunkts:**“1.6. Papildināt noteikumus ar 16.1 punktu šādā redakcijā:“16.1 Elektroenerģijas tirgotājs paziņo sadales sistēmas operatoram, ja mājsaimniecības lietotājs vienojas ar elektroenerģijas tirgotāju par saražotās elektroenerģijas pārdošanu. Sadales sistēmas operators pārtrauc elektroenerģijas neto norēķinu sistēmas piemērošanu pēc elektroenerģijas tirgotāja sniegtas informācijas par noslēgto vienošanos.”;” | **Sabiedrisko pakalpojumu regulēšanas komisijas 06.03.2020. iebildums:**“6. Lai nodrošinātu neto norēķinu regulējuma uztveramību pēc Noteikumu 16.punkta vispirms būtu jānosaka normas, kurās regulēta neto patēriņa noteikšanas kārtība dažādos gadījumos, bet pēc tām – normas, kurās regulēta norēķinu kārtība neto norēķinu sistēmas ietvaros. Savukārt 16.1punktā noteiktais regulējums būtu jānosaka Noteikumu III nodaļas pēdējā punktā, jo šis regulējums saistīts ar neto norēķinu sistēmas piemērošanas izbeigšanu.” | **Ņemts vērā**Noteikumu projekta punkts, kas saistīts ar neto norēķinu sistēmas piemērošanas izbeigšanu, iekļauts MK noteikumu Nr. 50 III. nodaļas pēdējā punktā. Savukārt noteikumos esošo punktu secības maiņa nav atbilstoša juridiskās tehnikas prasībām. | **Noteikumu projekta 16. punkts:**“16. Papildināt noteikumus ar 18.2 punktu šādā redakcijā:“18.2 Tirgotājs paziņo sadales sistēmas operatoram, ja mājsaimniecības lietotājs vienojas ar tirgotāju par saražotās elektroenerģijas pārdošanu. Sadales sistēmas operators pārtrauc elektroenerģijas neto norēķinu sistēmas piemērošanu pēc tirgotāja sniegtās informācijas par noslēgto vienošanos.”” |
|  | **Noteikumu projekta 1.11. apakšpunkts:**“1.11. izteikt 27. punktu šādā redakcijā:“27. Lietotājs maksā par obligātā iepirkuma komponentēm.”;” | **Tieslietu ministrijas 04.03.2020. iebildums:**“4. Elektroenerģijas tirgus likuma 28. panta piektās daļas otrais teikums, 30. panta trešās daļas otrais teikums un 30.2 panta trešās daļas otrais teikums noteic, ka obligātā iepirkuma izmaksas sedz visi Latvijas elektroenerģijas galalietotāji proporcionāli savam elektroenerģijas patēriņam. Savukārt Elektroenerģijas tirgus likuma 28.1 panta ceturtās daļas otrais teikums noteic, ka obligātā iepirkuma izmaksas, ko veido maksājumi par uzstādīto elektrisko jaudu, sedz visi Latvijas elektroenerģijas galalietotāji, un tās tiek sadalītas pa sprieguma un patēriņa līmeņa grupām proporcionāli ieņēmumu fiksētajai daļai no sistēmas pakalpojumiem. Noteikumu 27. punkts paredz, ka lietotājs proporcionāli elektroenerģijas patēriņam maksā par katru obligātā iepirkuma komponenti, bet projekta 1.11. apakšpunkts paredz noteikt, ka lietotājs maksā par obligātā iepirkuma komponentēm. Ņemot vērā to, ka lietotājam obligātā iepirkuma komponentes ir jāmaksā proporcionāli elektroenerģijas patēriņam un ieņēmumu fiksētajai daļai no sistēmas pakalpojumiem, lūdzam precizēt projekta 1.11. apakšpunktu.” | **Ņemts vērā**Noteikumu projekta 18. punktā izteiktais MK noteikumu Nr. 50 27. punkts paredz normu, no kuras izriet nosacījums par lietotājam noteikto pienākumu maksāt par obligātā iepirkuma komponentēm. Savukārt noteikumu projekta 7. un 8. punktā iekļautais MK noteikumu Nr. 50 2.17., 2.17.1 un 2.17.2 apakšpunkts definē obligātā iepirkuma komponentes, kas savukārt definētas atbilstoši regulatora metodikai[[1]](#footnote-1), kas savukārt izriet no minētajām Elektroenerģijas tirgus likuma normām.Vienlaikus dublēt Elektroenerģijas tirgus likumā noteiktās normas MK noteikumos Nr. 50 likumā paredzētajā detalizācijas pakāpē būtu pretrunā ar juridiskās tehnikas prasībām. | **Noteikumu projekta 18. punkts:**“18. Izteikt 27. punktu šādā redakcijā:“27. Lietotājs maksā par obligātā iepirkuma komponentēm.”” |
|  | **Noteikumu projekta 1.18. apakšpunkts:**“Papildināt 73. punktu ar 73.3. apakšpunktu šādā redakcijā:“73.3. ja elektroietaises atslēgšana īstenojama saskaņā ar nacionālo elektroenerģijas sistēmas aizsardzības plānu vai atjaunošanas plānu elektroenerģijas sistēmas stabila darbības režīma nodrošināšanai.”; | **Sabiedrisko pakalpojumu regulēšanas komisijas 16.03.2020. iebildums:**Regulators norāda, ka Projekta 73.3.apakšpunkts pašlaik paredz tikai elektroietaišu atslēgšanu, tāpēc nepieciešams papildināt Projektu ar regulējumu, kas paredz elektroenerģijas piegādes atjaunošanu pēc saskaņā ar nacionālo elektroenerģijas sistēmas aizsardzības plānu vai atjaunošanas plānu elektroenerģijas sistēmas stabila darbības režīmā nodrošināšanai identificēto risku novēršanas | **Daļēji ņemts vērā** Noteikumu projekta 20. punktā ietvertais MK noteikumu Nr. 50 73.3. apakšpunkts ietverts Noteikumu projektā kompensācijas mehānisma ieviešanas kontekstā, kad sadales sistēmas operators pie normāliem sistēmas un ārējiem apstākļiem neatjauno lietotājam elektroenerģijas piegādi 24 stundu laikā. Noteikumu projekta 73.3. apakšpunktā atrunātais gadījums nav uzskatāms par elektroenerģijas piegādes neplānotu pārtraukumu, par kuru sadales sistēmas lietotājam būtu nosakāma kompensācija, jo atslēgšana tiek veikta, lai novērstu pilnīgu elektroenerģijas sistēmas nodzisumu un pēc iespējas saglabātu valsts stratēģisko objektu elektroapgādi.Jau šobrīd MK noteikumu Nr. 50 90. punkts nosaka to, ka sistēmas operatoram nepārtraukti jānodrošina lietotājam sistēmas pakalpojumus, izņemot tos gadījumus, kuros MK noteikumos Nr. 50 noteiktā kārtībā operatoram atļauts īstenot lietotāju elektroietaises atslēgšanu. Sistēmas aizsardzības un atjaunošanas plānu izpilde nebeidzas ar lietotāju atslēgšanu, tie paredz arī sistēmas normāla darba režīma atjaunošanu - sistēmas pakalpojuma atjaunošanu visiem sistēmas lietotājiem. MK noteikumu Nr. 50 73. punkts nosaka gadījumus, kad operators drīkst bez brīdinājuma atslēgt lietotāja elektroietaisi, tāpēc ir būtiski papildināt punktu ar jaunu 73.3 apakšpunktu, jo sistēmas izstrādātajā aizsardzības plānā un atjaunošanas plānā noteikto pasākumu īstenošana ir jāveic nekavējoties un tehniski nav iespējama lietotāju informēšana par šādu atslēgšanu. Precizējums nepieciešams, lai sistēmas aizsardzības un atjaunošanas plānos ietvertās procedūras būtu saskaņotas ar esošā regulējumā paredzēto procedūru atslēgšanas īstenošanai. Sistēmas atjaunošanas plāna mērķis ir “noteikt pasākumus, kādi jāveic reāllaikā, lai nodrošinātu elektrosistēmas atgriešanu normālā stāvoklī pēc tās atrašanās nodzisuma stāvoklī”. Abu plānu mērķis pēc būtības ir vērsts uz to, lai pēc iespējas tiktu saglabāta sistēmas darbība un pēc iespējas sekmīgāk būtu atjaunojams sistēmas normāls darba režīms, attiecīgi- sistēmas pakalpojums lietotājiem. Abus plānus pārvades sistēmas operators izstrādā apspriežoties ar sadales sistēmas operatoriem un Sabiedrisko pakalpojumu regulēšanas komisiju. Sadales sistēmas operators, īstenojot šos plānus, izpilda pārvades sistēmas operatora dispečeru dienesta rīkojumus gan attiecībā uz elektroietaišu atslēgšanu, gan atpakaļieslēgšanu, atjaunojot sistēmas normālu darba režīmu. | Papildināts anotācijas I sadaļas 2. punkts sadaļā “Kompensācijas mehānisma ieviešana sadales sistēmas darbības pārtraukuma gadījumā” |
|  |  | **Tieslietu ministrijas 16.03.2020. iebildums:**Lūdzam skaidrot anotācijā, kādos gadījumos lietotājam varēs piemērot kompensāciju saskaņā ar projekta 1.21. apakšpunktā ietvertajā noteikumu 93. punktā noteikto, ņemot vērā to, ka projekta 1.23. apakšpunktā ietvertajā noteikumu 94. punktā ir ļoti izsmeļošs gadījumu uzskaitījums, kad minēto kompensāciju piemērot nevarēs. | **Ņemts vērā** | Papildināts anotācijas I sadaļas 2. punkts sadaļā “Kompensācijas mehānisma ieviešana sadales sistēmas darbības pārtraukuma gadījumā” |
|  |    | **Sabiedrisko pakalpojumu regulēšanas komisijas 06.03.2020. iebildums:**“7. Lai mazinātu informācijas asimetrijas risku par tirgotāja iespējām norēķināties ar sadales sistēmas operatoru par sniegtajiem sistēmas pakalpojumiem un obligātā iepirkuma komponentēm, Noteikumu 117.punkts, citstarp, noteic sadales sistēmas operatora pienākumu informēt lietotājus par tirgotāja maksājuma kavēšanos. Vienlaikus esošais regulējums nenoteic precīzu termiņu, kādā sadales sistēmas operators informē lietotājus, kā arī nosūtāmās informācijas saturu. Regulatora ieskatā būtu lietderīgi Noteikumus papildināt ar attiecīgu normu, nosūtāmās informācijas saturā ietverot informāciju par iespējamajām konsekvencēm sistēmas lietošanas līguma pārtraukšanas gadījumā, kad tirgotājs nav izpildījis saistības pret sadales sistēmas operatoru (lietotāji elektroenerģiju saņem pēdējās garantētās piegādes ietvaros). Lai nodalītu sadales sistēmas operatora tiesības pieprasīt finanšu garantijas no tā pienākuma nosūtīt informāciju lietotājiem, Regulatora ieskatā informācijas nosūtīšanas pienākums būtu nosakāms jaunā Noteikumu 1171.punktā. Ņemot vērā minēto, būtu pamats svītrot 117.punkta otrajā teikumā vārdus “informē lietotāju par tirgotāja maksājuma kavēšanos un” un papildināt Noteikumus ar 117.1 punktu šādā redakcijā:*“117.1 Sistēmas operators trīs darbdienu laikā no dienas, kad tirgotājam pieprasījis šo noteikumu 117.punktā minētās finanšu garantijas, informē lietotājus, kam ar šo tirgotāju ir spēkā esošs elektroenerģijas tirdzniecības līgums, par tirgotāja maksājuma kavēšanos. Paziņojumā lietotājiem sistēmas operators norāda datumu, kad tas tirgotājam pieprasījis finanšu garantijas, šo noteikumu 118.punktā noteiktās tiesības izbeigt ar tirgotāju noslēgto sistēmas lietošanas līgumu un vērš uzmanību, ka līguma pārtraukšanas gadījumā lietotāji, kam ir spēkā esošs līgums ar šo tirgotāju, elektroenerģiju saņems pēdējās garantētās piegādes ietvaros.”*” | **Ņemts vērā** | **Noteikumu projekta 26. un 27. punkts:**“26. Svītrot 117. punkta otrajā teikumā vārdus “informē lietotāju par tirgotāja maksājuma kavēšanos un”. 27. Papildināt noteikumus ar 117.1 punktu šādā redakcijā:“117.1 Sistēmas operators trīs darbdienu laikā no dienas, kad tirgotājam pieprasījis šo noteikumu 117. punktā minētās finanšu garantijas, informē lietotājus, kam ar šo tirgotāju ir spēkā esošs elektroenerģijas tirdzniecības līgums, par tirgotāja maksājuma kavēšanos. Paziņojumā lietotājiem sistēmas operators norāda datumu, kad tas tirgotājam pieprasījis finanšu garantijas, šo noteikumu 118. punktā noteiktās tiesības izbeigt ar tirgotāju noslēgto sistēmas lietošanas līgumu un vērš uzmanību, ka līguma pārtraukšanas gadījumā lietotāji, kam ir spēkā esošs līgums ar šo tirgotāju, elektroenerģiju saņems pēdējās garantētās piegādes ietvaros. Ar norēķinu perioda sākumu, kurā pārtraukts sistēmas lietošanas līgums, tiek izbeigts šo noteikumu 37. punkta kārtībā lietotāja piešķirtais deleģējums tirgotājam lietotāja vārdā norēķināties ar sistēmas operatoru par sistēmas pakalpojumiem un citiem pakalpojumiem, kā arī obligātā iepirkuma komponentēm.”” |
|  | **Noteikumu projekta 1.26. apakšpunkta 1372. punkta 2.apakšpunkts:**1.26. papildināt noteikumus ar XII1 sadaļu šādā redakcijā: “XII1. Elektroenerģijas tirgus datu apmaiņa un uzglabāšana“1372. Datu platformā dati tiek uzturēti vismaz šādā apjomā un struktūrā:1372. 2.sistēmas pieslēguma tehniskie parametri;” | **Finanšu ministrijas 16.03.2020. iebildums:**Nav skaidrs, kādi dati būtu uzskatāmi par 137.2 2.punktā minētajiem sistēmas pieslēguma tehniskajiem parametriem, t.i. minētais jēdziens ir pārāk vispārīgs. Tā kā Elektroenerģijas tirgus likumā ietvertais deleģējums paredz, ka Ministru kabineta noteikumos nosaka konkrētus platformā iesniedzamos un uzturamos elektroenerģijas tirgus datus, lūdzam precizēt 137.2.punkta redakciju; | **Ņemts vērā**Papildināts noteikumu 1372. punkta 2.apakšpunkts, precizējot kādam nolūkam izmantojamie pieslēguma tehniskie parametri tiek uzglabāti datu platformā. Citi normatīvie akti un šo noteikumu citas sadaļas nosaka to, kādi dati nepieciešami attiecīgo procesu nodrošināšanai. Eiropas labā prakse ir tāda, ka normatīvā precīzs datu apjoms, struktūra tiek noteikts datu apmaiņas standartā, kas ir dinamiski pilnveidojams, tirgus dalībniekiem vienojoties par jauniem datu platformas attīstības soļiem. | **Noteikumu projekta 28. punkta 1372. punkts:**“1372. Datu platformā dati tiek uzturēti vismaz šādā apjomā un struktūrā:“1372.1. informācija par sistēmas lietotāju elektroenerģijas komercuzskaites rādījumiem un slodzes profilu;1372.2. sistēmas pieslēguma tehniskie parametri, kas nepieciešami norēķiniem par elektroenerģijas piegādi, sistēmas pakalpojumiem un obligātā iepirkuma komponentēm, pieprasījuma reakcijas pakalpojumu un izcelsmes apliecinājumu administrēšanai;1372.3. elektroenerģijas tirgus ziņojumi;1372.4. elektroenerģijas tirgus dalībnieku un sistēmas operatoru identificējoša informācija.”;” |
|  | **Noteikumu projekta 1.26. apakšpunkta 1372. punkts:**“1372. Datu platformā dati tiek uzturēti vismaz šādā apjomā un struktūrā:1372.1. informācija par sistēmas lietotāju elektroenerģijas komercuzskaites rādījumiem;1372.2. sistēmas pieslēguma tehniskie parametri;1372.3. elektroenerģijas tirgus ziņojumi;1372.4. elektroenerģijas tirgus dalībnieku un sistēmas operatoru identificējoša informācija. | **Finanšu ministrijas 16.03.2020. iebildums:**Ņemot vērā, ka datu platformas mērķis ir nodrošināt centralizētu un standartizētu elektroenerģijas tirgus datu apmaiņu un uzglabāšanu starp tirgus dalībniekiem un elektroenerģijas sistēmas operatoriem, uzskatām, ka 139. punktā uzskaitītajiem datiem būtu jāaptver arī AS “Augstsprieguma tīkls” nepieciešamā informācija izcelsmes apliecinājumu izsniegšanai. Attiecīgi lūdzam papildināt 139.punktu ar 139.punkta 5.apakšpunktu šādā redakcijā:“139.5. par elektroenerģijas ražotāju:139.5.1. ražotājvienības nosaukums, atrašanās vieta, ražošanas veids, elektriskā jauda, iekārtas ekspluatācijas uzsākšanas datums;139.5.2. valsts atbalsta apmērs, valsts atbalsta mērķi, instrumentu un atbalsta shēmas numurs, ja enerģijas ražošanas vienība ir guvusi valsts atbalstu.”  | **Daļēji ņemts vērā**Papildināts noteikumu 1372. punkta 2.apakšpunkts, precizējot kādam nolūkam izmantojamie pieslēguma tehniskie parametri tiek uzglabāti datu platformā, t.sk. ietverot izcelsmes apliecinājumu administrēšanu un pieprasījuma reakcijas pakalpojuma administrēšanu.Iesniedzamā informācija, kas var tikt uzglabāta arī datu platformā, nosakāma attiecīgā normatīvajā aktā, piemēram, Ministru kabineta noteikumos Nr.86 *Elektroenerģijas izcelsmes apliecinājumu saņemšanas kārtība* un prasības par šādas informācijas uzkrāšanu šobrīd nebūtu jāattiecina uz visām elektrostacijām, jo nav radīts tiesiskais pamats šādas informācijas saņemšanai no elektroenerģijas ražotāja. | **Noteikumu projekta 28. punkta 1372. punkts:**1372. Datu platformā dati tiek uzturēti vismaz šādā apjomā un struktūrā:1372.1. informācija par sistēmas lietotāju elektroenerģijas komercuzskaites rādījumiem un slodzes profilu;1372.2. sistēmas pieslēguma tehniskie parametri, kas nepieciešami norēķiniem par elektroenerģijas piegādi, sistēmas pakalpojumiem un obligātā iepirkuma komponentēm, pieprasījuma reakcijas pakalpojumu un izcelsmes apliecinājumu administrēšanai;1372.3. elektroenerģijas tirgus ziņojumi;1372.4. elektroenerģijas tirgus dalībnieku un sistēmas operatoru identificējoša informācija. |
|  | **Noteikumu projekta 1.26. apakšpunkta 1372. punkts:** “1372. Datu platformā dati tiek uzturēti vismaz šādā apjomā un struktūrā:“1372.1. informācija par sistēmas lietotāju elektroenerģijas komercuzskaites rādījumiem;1372.2. sistēmas pieslēguma tehniskie parametri;1372.3. elektroenerģijas tirgus ziņojumi;1372.4. elektroenerģijas tirgus dalībnieku un sistēmas operatoru identificējoša informācija.”;” | **Finanšu ministrijas 16.03.2020. iebildums:**Elektroenerģijas tirgus likumā ietvertais deleģējums paredz, ka Ministru kabineta noteikumos ietver datu platformā iesniedzamo un uzturamo elektroenerģijas tirgus datu apjomu un struktūru. 1372.punktā noteikts, ka datu platformā dati tiek uzturēti vismaz šādā apjomā un struktūrā (..). No minētā izriet, ka datu platformā ir uzturami arī dati, kas nav minēti Ministru kabineta noteikumos. Elektroenerģijas tirgus likumā ietvertā datu platformas regulējuma mērķis ir bijis centralizēt un standartizēt elektroenerģijas tirgus datu apmaiņu. Turklāt šādu apmaiņa datu platformas ietvaros ir veicama ne tikai starp AS “Sadales tīkls” un tirgus dalībniekam, AS “Sadales tīkls” un sistēmas operatoriem, bet arī pārvades sistēmas operatoram ar tirgus dalībniekiem. Ņemot vērā pārvades sistēmas operatora nozīmi elektroenerģijas tirgus darbības nodrošināšanā un turpmākā integrācijā ar Eiropas elektroenerģijas tirgiem, noteikumu projektā nepieciešams ietvert regulējumu, kas noteiktu, kā pārvades sistēmas operators un AS “Sadales tīkls” sadarbojas pārvades sistēmas operatoram nepieciešamo datu iekļaušanai datu platformā un, kā tiek nodrošināta pārvades sistēmas operatora interešu ievērošana turpmākā datu platformas attīstībā.Papildus norādām, ka saskaņā ar Elektroenerģijas tirgus likuma 5.1 panta trešo daļu par datu platformas izmantošanu datu apmaiņai nav piemērojama lietošanas maksa. Līdz ar to arī jānosaka, ka arī par tādu datu, kas nav minēti noteikumu projektā, uzturēšanu datu platformā pārvades sistēmas operatoram nav piemērojama maksa. | **Ņemts vērā**Papildināts noteikumu 1372. punkta 2.apakšpunkts, precizējot kādam nolūkam izmantojamie pieslēguma tehniskie parametri tiek uzglabāti datu platformā. Citi normatīvie akti un šo noteikumu citas sadaļas nosaka to, kādi dati nepieciešami attiecīgo procesu nodrošināšanai. Eiropas labā prakse ir tāda, ka, normatīvā precīzs datu apjoms, struktūra tiek noteikts datu apmaiņas standartā, kas ir dinamiski pilnveidojams, tirgus dalībniekiem vienojoties par jauniem datu platformas attīstības soļiem.Papildināts noteikumu 1374. punkts, kas nosaka pienākumu datu platformas turētājam vismaz reizi gadā izvērtēt saņemtos priekšlikumus datu platformas funkcionalitātes attīstībai, datu platformā papildus uzglabājamās informācijas un datu apmaiņas standarta precizēšanai un sniegt informāciju par plānotajiem attīstības pasākumiem. Informācija par attīstības pasākumiem varētu tikt noteikta kā viena no sadaļām sadales sistēmas attīstības 10 gadu plānā, tomēr šī plāna satura noteikšana ir deleģēta Sabiedrisko pakalpojumu regulēšanas komisijai, tāpēc nevar tikt ietverta šajos noteikumos. | **Noteikumu projekta 28. punkta noteikumu 1372. un 1374 punkts.**“1372. Datu platformā dati tiek uzturēti vismaz šādā apjomā un struktūrā:“1372.1. informācija par sistēmas lietotāju elektroenerģijas komercuzskaites rādījumiem un slodzes profilu;1372.2. sistēmas pieslēguma tehniskie parametri, kas nepieciešami norēķiniem par elektroenerģijas piegādi, sistēmas pakalpojumiem un obligātā iepirkuma komponentēm, pieprasījuma reakcijas pakalpojumu un izcelsmes apliecinājumu administrēšanai;1372.3. elektroenerģijas tirgus ziņojumi;1372.4. elektroenerģijas tirgus dalībnieku un sistēmas operatoru identificējoša informācija.”;”“1374. Datu platformas turētājam ir pienākums:“1374.1. nodrošināt datu platformas darbību atbilstoši lietošanas līgumam;1374.2. nodrošināt datu platformā esošo datu apstrādi un uzglabāšanu atbilstoši normatīvajos aktos noteiktajām prasībām;1374.3. pieņemt, apstrādāt un uzglabāt atbilstoši datu apmaiņas standartam iesniegtus datus no elektroenerģijas tirgus dalībniekiem un sistēmas operatoriem;1374.4. ne retāk kā reizi gadā izvērtēt elektroenerģijas tirgus dalībnieku un sistēmas operatoru priekšlikumus datu platformas funkcionalitātes attīstībai, datu platformā papildus uzglabājamās informācijas un datu apmaiņas standarta precizēšanai un sniedz informāciju par plānotajiem attīstības pasākumiem.”;” |
|  | **Noteikumu projekta 1.26. apakšpunkta 1375.2. punkts:** “1375.2. par samaksu nodrošināt papildus datu platformas servisa pakalpojumus;”“1376. Elektroenerģijas tirgus dalībniekiem un sistēmas operatoriem ir tiesības bez maksas veikt normatīvajos aktos noteikto elektroenerģijas tirgus datu apmaiņu.” | **Finanšu ministrijas 16.03.2020. iebildums:**1375. 2. punktā noteikts, ka datu platformas turētājam ir tiesības par samaksu nodrošināt papildus datu platformas servisa pakalpojumus. Norāda, ka nepieciešams skaidrot, kas saprotams ar papildu datu platformas servisa pakalpojumiem.Tāpat lūdzam svītrot arī noteikumu projekta 1376.punktu, kur noteikts, ka elektroenerģijas tirgus dalībniekiem un sistēmas operatoriem ir tiesības bez maksas veikt normatīvajos aktos noteikto elektroenerģijas tirgus datu apmaiņu, jo, kā minēts iepriekš, šis princips atrunāts jau Elektroenerģijas tirgus likuma 5.1 panta trešajā daļā. | **Daļēji ņemts vērā**Papildināts noteikumu 1376. punkts, precizējot ka elektroenerģijas tirgus darbības nodrošināšanai noteikumu 1372.punktā noteikto datu apmaiņa tiek veikta bez maksas.Ar noteikumiem datu platformas turētājam nevar tikt liegta iespēja izmantot datu platformu citu komerciālu nolūku īstenošanai, kas tieši nav saistīts ar elektroenerģijas tirgus darbības nodrošināšanu, ja šāds datu platformas lietojums tiktu saskaņots ar ieinteresētajām institūcijām un uzraudzības iestādēm. | **Noteikumu projekta 28. punkta 1372. punkts:**“1372. Datu platformā dati tiek uzturēti vismaz šādā apjomā un struktūrā:“1372.1. informācija par sistēmas lietotāju elektroenerģijas komercuzskaites rādījumiem un slodzes profilu;1372.2. sistēmas pieslēguma tehniskie parametri, kas nepieciešami norēķiniem par elektroenerģijas piegādi, sistēmas pakalpojumiem un obligātā iepirkuma komponentēm, pieprasījuma reakcijas pakalpojumu un izcelsmes apliecinājumu administrēšanai;1372.3. elektroenerģijas tirgus ziņojumi;1372.4. elektroenerģijas tirgus dalībnieku un sistēmas operatoru identificējoša informācija.”;” |
|  | **Noteikumu projekta 1.26. apakšpunkta 1373. punkts**:“1373. Datu glabāšanas ilgums datu platformā tiek noteikts atbilstoši normatīvo aktu prasībām.”  | **Finanšu ministrijas 16.03.2020. iebildums:**Saskaņā ar Elektroenerģijas tirgus likuma 5.1 panta piektajā daļā ietverto deleģējumu noteikts, ka Ministru kabinets nosaka datu uzglabāšanas ilgumu. Noteikumu projekta 1373. punktā noteikts, ka datu glabāšanas ilgums datu platformā tiek noteikts atbilstoši normatīvo aktu prasībām. Vēršam uzmanību, ka šāds regulējums ir nenoteikts un neatbilst minētajam deleģējumam. Līdz ar to lūdzam 1373.punktā noteikt konkrētu datu glabāšanas ilgumu.**Tieslietu ministrijas 16.03.2020. iebildums:**Elektroenerģijas tirgus likuma 5.1 panta piektā daļa pilnvaro Ministru kabinetu noteikt datu uzglabāšanas ilgumu. Projekta 1.26. apakšpunktā ietvertais noteikumu 137.3 punkts noteiks, ka datu glabāšanas ilgumu datu platformā nosaka atbilstoši normatīvo aktu prasībām. Ņemot vērā to, ka Ministru kabinets ir pilnvarots noteikt datu glabāšanas ilgumu, lūdzam attiecīgu regulējumu ietvert projektā, nevis noteikt, ka datu glabāšanas ilgumu nosaka normatīvie akti. | **Ņemts vērā**Jaunā redakcijā izteikts noteikumu 1373. punkts, paredzot, ka datu uzglabāšanas ilgums datu platformā ir trīs gadi. Dažādi normatīvie akti nosaka atšķirīgu uzglabāšanas ilgumu dažādām datu kopām (piemēram, Komerclikums 406.pants (3 gadi), Likums par grāmatvedību 10.pants (5 gadi), Tīklu kodekss 117.pants (18 mēneši nearhivētā, 10 gadi arhīvā), Civillikums 1895.pants (10 gadi)), bet šīs prasības jānodrošina katram datu īpašniekam attiecībā uz katru datu kopas veidu. Datu platformā uzturamo datu apjoms ir ievērojams, tādēļ nosakot ilgāku datu uzglabāšanas ilgumu var tikt būtiski ietekmēta datu platformas ātrdarbība.  | **Noteikumu projekta 28. punkta noteikumu 1373. :**“1373. Datu uzglabāšanas ilgums datu platformā ir trīs gadi.” |
|  |  | **Finanšu ministrijas 16.03.2020. iebildums:**Ņemot vērā, ka AS “Augstsprieguma tīkls” kā pārvades sistēmas operatora pienākumu izpildē ir būtiski nepieciešamos datus saņemt noteiktā laikā, lūdzam papildināt noteikumu projektu ar regulējumu, kas noteiktu datu aktualizēšanas regularitāti un termiņu atjaunoto datu pieejamībai. | **Daļēji ņemts vērā**Precizēts noteikumu 1378. punkts, nosakot, ka par datu nodošanas un atjaunošanas kārtību datu platformas turētājs ar datu platformas lietotāju vienojas, slēdzot sistēmas lietošanas līgumu. Papildināts arī noteikumu 1375 un 1376.punkts, paredzot, ka datu platformas turētājs un datu platformas lietotāji var sniegt informāciju sabiedrisko pakalpojumu regulatoram par gadījumiem, ja sniegto datu kvalitāte vai datu neiesniegšana radījusi elektroenerģijas tirgus darbības traucējumus, kas varētu vērtēt katra komersanta atbildību un atbilstoši regulatora kompetencei lemt par piemērojamiem pasākumiem.Ar datu platformas regulējumu nav paredzēts noteikt datu iesniegšanas apjomu un iesniegšanas termiņus dažādu elektroenerģijas tirgus, atjaunojamās enerģijas atbalsta un uzraudzības procesu norisei, šiem procesiem jābūt regulētiem ar attiecīgu regulējumu. Datu platforma ir tehnisks rīks, kas vajadzības gadījumā nodrošina informācijas uzglabāšanu un apmaiņu atbilstoši elektroenerģijas tirgus dalībnieku un sistēmas operatoru vajadzībām, ievērojot attiecīgajos normatīvajos aktos noteikto iesniedzamās un uzglabājamās informācijas apjomu. | **Noteikumu projekta 28. punkta noteikumu 1375. un 1376.punkts:**“1375. Datu platformas turētājam ir tiesības:“1375.1. īslaicīgi apturēt datu platformas darbību, lai veiktu sistēmas uzturēšanas darbus, par to iepriekš brīdinot datu platformas lietotājus;1375.2. par samaksu nodrošināt papildus datu platformas servisa pakalpojumus;1375.3. atteikt 1371. punktā minētam standartam neatbilstošu datu pieņemšanu1375.4. informēt regulatoru par gadījumiem, kad elektroenerģijas tirgus dalībnieks vai sistēmas operators pārkāpj datu apmaiņas standartā noteiktos datu iesniegšanas termiņus vai sniedz datu apmaiņas standartam neatbilstošu informāciju, kā rezultātā kavēta elektroenerģijas tirgus darbība.”“1376. Elektroenerģijas tirgus dalībniekiem un sistēmas operatoriem ir tiesības:1376.1. bez maksas veikt noteikumu 1372.punktā noteikto elektroenerģijas tirgus datu apmaiņu;1376.2. sniegt priekšlikumus datu platformas turētājam datu platformas funkcionalitātes attīstībai, datu platformā papildus uzglabājamās informācijas un datu apmaiņas standarta precizēšanai;1376.3. informēt regulatoru par gadījumiem, kad datu platformas turētājs pārkāpj datu apmaiņas standartā un sistēmas lietošanas līgumā noteiktos nosacījumus, kā rezultātā kavēta elektroenerģijas tirgus darbība.1378. Elektroenerģijas tirgus dalībnieki, sistēmas operatori, kā arī citas ieinteresētās puses pirms datu platformas izmantošanas uzsākšanas slēdz sistēmas lietošanas līgumu ar datu platformas turētāju, vienojoties par datu nodošanas un atjaunošanas kārtību, datu apstrādi un citiem jautājumiem.”;” |
|  | **Noteikumu projekta 1.26. apakšpunkta noteikumu 1372.1. punkts:**“1372. Datu platformā dati tiek uzturēti vismaz šādā apjomā un struktūrā:“1372.1. informācija par sistēmas lietotāju elektroenerģijas komercuzskaites rādījumiem;”” | **Sabiedrisko pakalpojumu regulēšanas komisijas 16.03.2020. iebildums:**Papildināt Projekta 1372.1.apakšpunktu ar vārdiem “sistēmas lietotāja objektu līmenī ”, ņemot vērā, ka 2020.gada 1.aprīlī stāsies spēkā “Agregatoru noteikumi”, līdz ar to būtiski ir noteikt regulējumu, kas paredz iespēju iegūt informāciju par sistēmas pieslēguma tehniskajiem parametriem objektu līmenī. | **Ņemts vērā**Papildināts noteikumu 1372. punkta 2.apakšpunkts, precizējot kādam nolūkam izmantojamie pieslēguma tehniskie parametri tiek uzglabāti datu platformā, t.sk. ietverot izcelsmes apliecinājumu administrēšanu un pieprasījuma reakcijas pakalpojuma administrēšanu.Sistēmas pieslēguma tehniskie parametri jau pēc būtības ir dati objekta līmenī un papildinājums nav nepieciešams. | **Noteikumu projekta 28. punkta noteikumu 1372. punkts:**1372. Datu platformā dati tiek uzturēti vismaz šādā apjomā un struktūrā:1372.1. informācija par sistēmas lietotāju elektroenerģijas komercuzskaites rādījumiem un slodzes profilu;1372.2. sistēmas pieslēguma tehniskie parametri, kas nepieciešami norēķiniem par elektroenerģijas piegādi, sistēmas pakalpojumiem un obligātā iepirkuma komponentēm, pieprasījuma reakcijas pakalpojumu un izcelsmes apliecinājumu administrēšanai;1372.3. elektroenerģijas tirgus ziņojumi;1372.4. elektroenerģijas tirgus dalībnieku un sistēmas operatoru identificējoša informācija.”;” |
|  | **Noteikumu projekta 1.26. apakšpunkta noteikumu 1375.2.punkts:** “1375. Datu platformas turētājam ir tiesības:“1375.2. par samaksu nodrošināt papildus datu platformas servisa pakalpojumus;”” | **Sabiedrisko pakalpojumu regulēšanas komisijas 16.03.2020. iebildums:**Projekta 1375.2.punktā minēts, ka par papildu samaksu var tikt nodrošināti papildu datu platformas servisa pakalpojumi. Regulatora ieskatā, Projektā ir jāprecizē to, kas ietilpst bezmaksas pakalpojumā jeb pamatpakalpojumā, un kas ir “papildpakalpojums”. Vienlaicīgi Regulators norāda, ka Projektā nav atrunāta samaksa par “papildpakalpojumiem”, kā arī tas, kā šo samaksu nosaka un kā tā tiek piemērota. Regulators norāda, ka par piekļuvi saviem datiem no galalietotājiem Latvijas Republikā nedrīkst iekasēt papildu maksu. ES dalībvalstu atbildība ir noteikt, kādu attiecīgo maksu par piekļuvi datiem maksā tiesīgās puses. Regulētās struktūras, kas sniedz datu pakalpojumus, negūst peļņu no šīm darbībām. | **Ņemts vērā**Papildināts noteikumu 1376. punkts, precizējot, ka elektroenerģijas tirgus darbības nodrošināšanai noteikumu 1372.punktā noteikto datu apmaiņa tiek veikta bez maksas.Ar noteikumiem datu platformas turētājam nevar tikt liegta iespēja izmantot datu platformu citu komerciālu nolūku īstenošanai, kas tieši nav saistīts ar elektroenerģijas tirgus darbības nodrošināšanu, ja šāds datu platformas lietojums tiktu saskaņots ar ieinteresētajām institūcijām un uzraudzības iestādēm. Maksas pakalpojumu sniegšanas regulējums var tikt pilnveidots pakāpeniski, šobrīd galvenā prioritāte ir nodrošināt datu platformas izmantošanu elektroenerģijas tirgus pamatfunkciju nodrošināšanai. | **Noteikumu projekta 28. punkta noteikumu 1372. punkts:**“1372. Datu platformā dati tiek uzturēti vismaz šādā apjomā un struktūrā:“1372.1. informācija par sistēmas lietotāju elektroenerģijas komercuzskaites rādījumiem un slodzes profilu;1372.2. sistēmas pieslēguma tehniskie parametri, kas nepieciešami norēķiniem par elektroenerģijas piegādi, sistēmas pakalpojumiem un obligātā iepirkuma komponentēm, pieprasījuma reakcijas pakalpojumu un izcelsmes apliecinājumu administrēšanai;1372.3. elektroenerģijas tirgus ziņojumi;1372.4. elektroenerģijas tirgus dalībnieku un sistēmas operatoru identificējoša informācija.”;” |
|  |  | **Sabiedrisko pakalpojumu regulēšanas komisijas 16.03.2020. iebildums:**Iepazīstoties ar Projekta precizēto redakciju, Regulators ir konstatējis tehniskas nepilnības divos Projekta punktos, uz kuriem Projektā veikta atsauce uz it kā spēkā esošajiem Noteikumiem, proti, Projekta 1375.3.apakšpunkts un 1377.punkts, kuros izteikta atsauce uz Noteikumu 138.punktu. Regulators norāda, ka Noteikumu 138.punktā netiek pieminēts standarts, t.i.: “Atzīt par spēku zaudējušiem Ministru kabineta 2011. gada 29. novembra noteikumus Nr.914 “Elektroenerģijas tirdzniecības un lietošanas noteikumi” (Latvijas Vēstnesis, 2011, 196. nr.; 2012, 137. nr.; 2013, 183., 252. nr.)”. | **Ņemts vērā**Veikti tehniski precizējumi punktu numerācijas sakārtošanai. |  |
|  |  | **Sabiedrisko pakalpojumu regulēšanas komisijas 16.03.2020. 7. iebildums:**Papildināt Projekta 1372.punktu ar 1372.5.apakšpunktu, kurā ietverta informācija par slodzes profila vēsturi (vidējo agregēto slodzi), ņemot vērā, ka atbilstoši Projekta 143.punktam Noteikumu 129.punkts vairs netiks piemērots, līdz ar to nebūs pieejama informācija par slodzes profila vēsturi, bet Regulatora ieskatā šī informācija ir būtiska elektroenerģijas tirgotāja maiņas procesa nodrošināšanā, lai elektroenerģijas tirgotājs varētu sagatavot piedāvājumu lietotājam. | **Ņemts vērā**Papildināts noteikumu 1372. punkta 2.apaķšpunkts, precizējot kādam nolūkam izmantojamie pieslēguma tehniskie parametri tiek uzglabāti datu platformā, t.sk. nosakot, ka uzglabājama informācija arī par slodzes profila vēsturi. Ja operatoram šāda informācija par slodzes profila vēsturi būs pieejama, datu platformā tā tiks uzglabāta saskaņā ar datu platformā paredzēto datu uzglabāšanas ilgumu. | **Noteikumu projekta 28. punkta noteikumu 1372. punkts:**“1372. Datu platformā dati tiek uzturēti vismaz šādā apjomā un struktūrā:“1372.1. informācija par sistēmas lietotāju elektroenerģijas komercuzskaites rādījumiem un slodzes profilu;1372.2. sistēmas pieslēguma tehniskie parametri, kas nepieciešami norēķiniem par elektroenerģijas piegādi, sistēmas pakalpojumiem un obligātā iepirkuma komponentēm, pieprasījuma reakcijas pakalpojumu un izcelsmes apliecinājumu administrēšanai;1372.3. elektroenerģijas tirgus ziņojumi;1372.4. elektroenerģijas tirgus dalībnieku un sistēmas operatoru identificējoša informācija.”;” |
|  | **Noteikumu projekta 1.26. apakšpunkta noteikumu 1372. 3.punkts:****“**1372. Datu platformā dati tiek uzturēti vismaz šādā apjomā un struktūrā:“1372.3. elektroenerģijas tirgus ziņojumi;”” | **Sabiedrisko pakalpojumu regulēšanas komisijas 16.03.2020. iebildums:**Regulators norāda, ka nav saprotams, ko Ekonomikas ministrija ir domājusi ar Projekta 1372.3.apakšpunktā minētajiem “elektroenerģijas tirgus ziņojumiem”. Paskaidrojam, ka elektroenerģijas vairumtirgus uzraudzības kontekstā par “tirgus ziņojumiem” jeb paziņojumiem var tikt uzskatīti steidzamie tirgus ziņojumi jeb *urgent market message*, kas jāpublicē tirgus dalībniekiem par plānotiem un neplānotiem remontdarbiem, jaudas nepieejamību u.c., būtiska informācija atbilstoši Eiropas Parlamenta un Padomes 2011.gada 25.oktobra Regulas (ES) Nr.1227/2011 par enerģijas vairumtirgus integritāti un pārredzamību (turpmāk – REMIT) un Komisijas Īstenošanas Regula (ES) Nr.1348/2014 (2014. gada 17. decembris) par datu ziņošanu, īstenojot 8. panta 2. punktu un 8. panta 6. punktu Eiropas Parlamenta un Padomes Regulā (ES) Nr.1227/2011 par enerģijas vairumtirgus integritāti un pārredzamību (turpmāk – Īstenošanas Regula) prasībām. Atsaucoties uz iepriekš minēto, Regulators norāda, ka steidzamie tirgus ziņojumi tirgus dalībniekiem, kas veic darījumus elektroenerģijas vairumtirgū, ir obligāta REMIT un Īstenošanas Regulas prasība, un datu platformas esamība vai neesamība vairumtirgus dalībniekus neatbrīvo no pienākuma publicēt informāciju atbilstoši REMIT un Īstenošanas Regulas prasībām. | **Ņemts vērā**Noteikumu projekts papildināts ar jaunu terminu – elektroenerģijas tirgus ziņojums. Jau kopš elektroenerģijas tirgus atvēršanas mājsaimniecībām, saskaņā ar AS “Sadales tīkls” uzturēto *Deregulācijas datu apmaiņas standartu* (datu platformas standarts) šāds termins tiek izmantots konkrētas elektroenerģijas tirgus darbības nodrošināšanai nepieciešamās datu kopas apzīmēšanai. Šobrīd standartā ir definēti 28 dažādi elektroenerģijas tirgus ziņojumu veidi (GetObjectData, StartSupply utt.), kas attīstot datu platformas funkcionalitāti tiks papildināti. | **Noteikumu projekta 6. punkts:**“2.91 elektroenerģijas tirgus ziņojums – elektroenerģijas tirgus datu apmaiņas un uzglabāšanas platformas datu apmaiņas standartā noteikta datu kopa elektroenerģijas tirgus darbības īstenošanai vai informācijas apmaiņai starp elektroenerģijas tirgus dalībniekiem un sistēmas operatoriem”. |
|  | **Noteikumu projekta 1.26. apakšpunkta noteikumu 1373.punkts:**“1373.Datu glabāšanas ilgums datu platformā tiek noteikts atbilstoši normatīvo aktu prasībām.” | **Sabiedrisko pakalpojumu regulēšanas komisijas 16.03.2020. iebildums:**Norādām, ka Likuma 5.1 panta piektā daļa noteic, ka noteikumus par datu platformā iesniedzamo un uzturamo elektroenerģijas tirgus datu apjomu un struktūru, datu uzglabāšanas ilgumu, datu platformas turētāja, elektroenerģijas tirgus dalībnieku un sistēmas operatora tiesībām, pienākumiem un atbildību nosaka Ministru kabinets, savukārt atbilstoši Projekta 1373.punktam datu glabāšanas ilgums noteikts atbilstoši normatīvo aktu prasībām, nenosakot konkrētus datu uzglabāšanas termiņus. Līdz ar to, ņemot vērā Likumā noteiktā deleģējuma saturu, lai tiesiskais regulējums būtu skaidrs un nepārprotams, nepieciešams atrunāt precīzus datu uzglabāšanas termiņus.  | **Ņemts vērā**Jaunā redakcijā izteikts noteikumu 1373 punkts, paredzot, ka datu uzglabāšanas ilgums datu platformā ir trīs gadi. Dažādi normatīvie akti nosaka atšķirīgu uzglabāšanas ilgumu dažādām datu kopām (piemēram, Komerclikums 406.pants (3 gadi), Likums par grāmatvedību 10.pants (5 gadi), Tīklu kodekss 117.pants (18 mēneši nearhivētā, 10 gadi arhīvā), Civillikums 1895.pants (10.gadi)), bet šīs prasības jānodrošina katram datu īpašniekam attiecībā uz katru datu kopas veidu. Datu platformā uzturamo datu apjoms ir ievērojams, tādēļ nosakot ilgāku datu uzglabāšanas ilgumu var tikt būtiski ietekmēta datu platformas ātrdarbība.  | **Noteikumu projekta 28. punkta noteikumu 1373. punkts:**“1373. Datu uzglabāšanas ilgums datu platformā ir trīs gadi.” |
|  | **Noteikumu projekta 1.26. apakšpunkta noteikumu 137.1 punkts:**“1371. Elektroenerģijas tirgus datu apmaiņas un uzglabāšanas platformas (turpmāk – datu platforma) datu apmaiņas standartu nosaka datu platformas turētājs. Datu apmaiņas standarts tiek publicēts datu platformas turētāja mājas lapā un ir publiski pieejams.”  | **Tieslietu ministrijas 16.03.2020. iebildums:**Lūdzam svītrot projekta 1.26. apakšpunktā ietvertā noteikumu 137.1 punkta pirmo teikumu, jo tas dublē Elektroenerģijas tirgus likuma 5.1 panta trešo daļu. Vienlaikus lūdzam izvērtēt projekta 1.26. apakšpunktā ietvertā noteikumu 137.1 punkta otrā teikuma atbilstību Elektroenerģijas tirgus likuma 5.1 panta piektajā daļā Ministru kabinetam dotajam pilnvarojumam. | **Daļēji ņemts vērā.**28. punktā ietvertā noteikumu 137.1 punkta pirmais teikums dzēsts. Vienlaikus norādām, ka minētā punkta otrais teikums atstāts esošajā redakcijā, jo nosacījums publicēt datu apmaiņas standartu mājas lapā ir viens no datu turētāja pienākumiem. Deleģējums sniedz tiesības noteikt datu platformas turētāja pienākumus. | **Noteikumu projekta 28. punkta noteikumu 1371. punkts:****“**1371. Datu apmaiņas standarts tiek publicēts datu platformas turētāja mājas lapā un ir publiski pieejams.” |
|  | **Noteikumu projekta 1.26. apakšpunkta noteikumu 137.5 3. apakšpunkts un 137.7 punkts:**“1375. 3. atteikt 138. punktā minētam standartam neatbilstošu datu pieņemšanu.”1377. Elektroenerģijas tirgus dalībniekiem un sistēmas operatoriem ir pienākums nodrošināt datu iesniegšanu datu platformā atbilstoši 138. punktā minētajam standartam. Datu iesniedzējs ir atbildīgs par sniegto datu atbilstību.” | **Tieslietu ministrijas 16.03.2020. iebildums:**Lūdzam precizēt projekta 1.26. apakšpunktā ietvertajā noteikumu 137.53. apakšpunktā un 137.7 punktā ietverto atsauci uz noteikumu 138. punktu, jo tajā nav minēts nekāds standarts. | **Ņemts vērā**Tehniska rakstura kļūda novērsta.  | **Noteikumu projekta 28. punkta noteikumu 1377. punkts:**“1375.3. atteikt 1371. punktā minētam standartam neatbilstošu datu pieņemšanu.”“1377.Elektroenerģijas tirgus dalībniekiem un sistēmas operatoriem ir pienākums nodrošināt datu iesniegšanu datu platformā atbilstoši 1371. punktā minētajam standartam. Datu iesniedzējs ir atbildīgs par sniegto datu atbilstību.” |
|  | **Noteikumu projekta 1.26. apakšpunkta noteikumu 137.8 punkts:** “1378. Pirms datu platformas izmantošanas uzsākšanas elektroenerģijas tirgus dalībnieki, sistēmas operators, kā arī citas ieinteresētās puses slēdz sistēmas lietošanas līgumu ar datu platformas turētāju, vienojoties par datu nodošanas kārtību, apstrādi un citiem jautājumiem.” | **Tieslietu ministrijas 16.03.2020. iebildums:**Lūdzam izvērtēt projekta 1.26. apakšpunktā ietvertā noteikumu 137.8 punkta atbilstību Elektroenerģijas tirgus likuma 5.1 panta piektajā daļā Ministru kabinetam dotajam pilnvarojumam. | **Ņemts vērā.**Esam izvērtējuši 28. punktā ietvertā noteikumu 137.8 punkta atbilstību un secinājām, ka nesaskatām neatbilstību Elektroenerģijas tirgus likuma 5.1 panta piektajā daļā Ministru kabinetam dotajam pilnvarojumam. | **Noteikumu projekta 28. punkta noteikumu 137.8 punkts:** “1378. Pirms datu platformas izmantošanas uzsākšanas elektroenerģijas tirgus dalībnieki, sistēmas operators, kā arī citas ieinteresētās puses slēdz sistēmas lietošanas līgumu ar datu platformas turētāju, vienojoties par datu nodošanas kārtību, apstrādi un citiem jautājumiem.” |
|  | **Noteikumu projekta 1.28. apakšpunkts:**“1.28. papildināt noteikumu XIII sadaļu ar 144. punktu šādā redakcijā: “144. Atbilstoši Elektroenerģijas tirgus likuma pārejas noteikumu 78. vai 79. punktā noteiktajiem termiņiem elektroenerģijas tirgus dalībniekiem un sistēmas operatoriem ir pienākums noslēgt šo noteikumu 1378. punktā minēto līgumu.”;” | **Tieslietu ministrijas 16.03.2020. iebildums:**Lūdzam precizēt projekta 1.28. apakšpunktā ietverto noteikumu 144. punktu atbilstoši Elektroenerģijas tirgus likuma pārejas noteikumu 78. un 79. punktā noteiktajam. Ņemot vērā to, ka ir paredzēts, ka projekts stājas spēkā 2020. gada 1. aprīlī, ir iespējams noteikt skaidrus pārejas noteikumus, kas izriet no Elektroenerģijas tirgus likuma pārejas noteikumu 78. un 79. punkta. | **Ņemts vērā**Iebildums ir izvērtēts un būtu atbalstāms, bet norādām, ka noteikumu projekta spēkā stāšanās datums vēl nav galēji zināms, tādējādi šobrīd nav tehniski iespējams noteikt skaidrus termiņus. | **Noteikumu projekta 30. punkts:**“30. papildināt noteikumu XIII sadaļu ar 144. punktu šādā redakcijā: “144. Atbilstoši Elektroenerģijas tirgus likuma pārejas noteikumu 78. vai 79. punktā noteiktajiem termiņiem elektroenerģijas tirgus dalībniekiem un sistēmas operatoriem ir pienākums noslēgt šo noteikumu 1378. punktā minēto līgumu.”;” |
| Līga Mičule |
| (par projektu atbildīgās amatpersonas vārds un uzvārds) |
| Vecākā eksperte |
| (amats) |
| 67013030 |
| (tālruņa un faksa numurs) |
| Liga.Micule@em.gov.lv |
| (e-pasta adrese) |

1. Skatīt: <https://likumi.lv/ta/id/293705-obligata-iepirkuma-un-jaudas-komponensu-aprekinasanas-metodika> [↑](#footnote-ref-1)